VERSLUMO IR SOCIALINĖS INTEGRACIJOS INOVACIJŲ PLATFORMOS
FUNKCIONALUMO IR TURINIO REIKALAVIMŲ APRAŠAS
[bookmark: _Toc228440834]ĮVADAS
Šis dokumentas nustato Verslumo ir socialinės integracijos inovacijų platformos (toliau — Platforma) funkcionalumo ir turinio reikalavimus.
Projekto tikslas – verslumo ir socialinės integracijos inovacijų platformos sukūrimas ir įdiegimas. Platforma kuriama įgyvendinant Vilniaus rajono Sumanių kaimų strategiją „Dinamiškas verslo ir socialinių inovacijų HUB‘as“ ir yra skirta kaimo vietovių gyventojams, smulkiajam verslui, jaunimui bei socialiai pažeidžiamoms gyventojų grupėms.
[bookmark: _Toc228440835]Platformos paskirtis ir tikslai
Platformos paskirtis - užtikrinti lengvai prieinamą, aiškią ir aktualią informaciją apie:
· savivaldybės teikiamas paslaugas,
· verslumo ir socialinės integracijos galimybes,
· užimtumo, mokymų ir bendradarbiavimo iniciatyvas.
Platformos tikslai:
· Didinti socialinės įtraukties ir viešųjų paslaugų pasiekiamumą.
· Skatinti kaimo gyventojų užimtumą ir smulkiojo verslo plėtrą.
· Užtikrinti tikslingą žinią ir inovacijų sklaidą.
Platforma orientuota į:
· socialiai pažeidžiamas gyventojų grupes,
· smulkųjį ir pradedantį verslą,
· jaunimą,
· kaimo vietovių gyventojus.
[bookmark: _Toc228440836]Projekto apimtis
[bookmark: _Toc228440837]Projektas apima
· Platformos koncepcijos parengimą
· Dizaino sukūrimą, pritaikytą prie VRSA stiliaus gido
· Informacinės sistemos programavimą
· Turinio valdymo sistemos (TVS) sukūrimą ir įdiegimą
· Turi būti numatyta galimybė ateityje platformą integruoti su išorinėmis sistemomis
· Testavimą
· Sistemos įdiegimą
· Garantinį aptarnavimą
[bookmark: _Toc228440838]Platforma turi užtikrinti lengvą prieigą prie informacijos apie
· Savivaldybės paslaugas gyventojams
· Socialinės integracijos galimybes
· Užimtumo ir mokymosi iniciatyvas
· Verslumo skatinimo priemones – paslaugas smulkiajam ir pradedančiajam verslui
· Jaunimui skirtas iniciatyvas
· Bendruomenines iniciatyvas
· Aplinkosaugines ir tvarumo iniciatyvas
[bookmark: _Toc228440839]Prielaidos
· Vartotojai turi interneto prieigą
· Integruojamos sistemos turi veikiančius API
· Savivaldybė užtikrina turinio pildymą ir priežiūrą
· Platforma bus naudojama lietuvių kalba (Turi būti numatyta galimybė ateityje plėsti kalbas)

	UI
	Vartotojo sąsaja (angl. User Interface) - sąveikos tarp vartotojo ir programos ar įrenginio vizualinė ir funkcionali dalis

	Atviras internetinių programų saugumo projektas (angl. Open Web Application Security Project) - bendruomenės iniciatyva, teikianti rekomendacijas ir įrankius internetinių programų saugumui gerinti

	Saugus hiperteksto perdavimo protokolas (angl. Hypertext Transfer Protocol Secure) - interneto komunikacijos protokolas, užtikrinantis duomenų šifravimą tarp naršyklės ir serverio

	Kryžminio svetainės scenarijų vykdymo ataka (angl. Cross-Site Scripting) - saugumo pažeidimas, kai kenkėjiški skriptai įterpiami į svetainę, kad būtų pavogta vartotojo informacija

	Kryžminė užklausų klastojimo ataka (angl. Cross-Site Request Forgery) - saugumo pažeidimas, kai vartotojas netyčia atlieka nepageidaujamus veiksmus svetainėje, kurioje yra prisijungęs

	Atviras autorizacijos protokolas 2.0 (angl. Open Authorization 2.0) - standartas, leidžiantis programoms saugiai gauti ribotą prieigą prie vartotojo duomenų be slaptažodžio dalijimosi

	JavaScript objektų notacija (duomenų mainų formatas) (angl. JavaScript Object Notation) - lengvas duomenų formatas, naudojamas struktūruotai informacijai perduoti tarp serverio ir kliento, lengvai skaitomas tiek žmogui, tiek mašinai

	JWT
	JSON interneto žetonas (angl. JSON Web Token) - saugus būdas perduoti vartotojo tapatybę ir teises tarp klientų ir serverių

	Lengvasis katalogų prieigos protokolas (angl. Lightweight Directory Access Protocol) - standartas, skirtas valdyti ir pasiekti organizacijų katalogų informaciją (pvz., vartotojų duomenis)

	Microsoft Entra ID
	Microsoft tapatybės valdymo paslauga (angl. Microsoft Entra Identity) - sprendimas įmonėms valdyti naudotojų prisijungimus, prieigas ir saugumą

	BDAR (GDPR)
	Bendrasis duomenų apsaugos reglamentas (angl. General Data Protection Regulation) - Europos Sąjungos teisės aktas, reglamentuojantis asmens duomenų tvarkymą ir apsaugą

	SPIS
	Socialinės paramos šeimai informacinė sistema

	2FA
	Dviejų veiksnių autentifikavimas (angl. 2FA – Two-Factor Authentication) - tapatybės patvirtinimo metodas, kai vartotojas, be slaptažodžio, papildomai pateikia antrą autentifikavimo faktorių (pvz., vienkartinį kodą ar biometrinius duomenis), siekiant padidinti saugumo lygį.




[bookmark: _Toc228440841]PLATFORMOS REIKALAVIMAI
[bookmark: _Toc228440842]Bendrieji reikalavimai sistemai
· Platforma turi būti sukurta kaip moderni internetinė informacinė sistema
· Platforma turi būti pritaikyta naudoti tiek kompiuteriuose, tiek mobiliuosiuose įrenginiuose
· Sistema turi turėti integruotą turinio valdymo sistemą
· Platformos dizainas turi atitikti oficialų VRSA stiliaus gidą
· Administratorių skaičius neturi būti ribojamas licencijos
· Platforma turi būti sukurta moduline architektūra, leidžiančia plėsti funkcionalumą
· Sistema turi būti sukurta naudojant šiuolaikines programavimo technologijas
· Platformos struktūra turi būti pritaikyta paprastam informacijos paieškos ir naršymo procesui
[bookmark: _Toc228440843]Platformos struktūra
[bookmark: _Toc228440844]Platformos vartotojo dalis
Platformos vartotojo dalis, yra skirta gyventojams ir organizacijoms. Čia vartotojas gali ieškoti informacijos apie teikimas paslaugas, gauti informaciją, arba turėti galimybę susisiekti elektroniniu būdu su paslaugų tiekėjais.
[bookmark: _Toc228440845]Navigacijos principas
Platformos navigacija turi būti paremta vedlio principu, kuris padeda vartotojui susiaurinti informacijos paiešką ir rasti jam aktualų turinį. Pradiniame lange vartotojui pateikiamas pasirinkimas, leidžiantis identifikuoti jo apibūdinimą arba interesų sritį. Vartotojas gali pasirinkti tiksliausiai jį apibūdinantį aprašymą: 
· Gyventojas
· Jaunimas
· Verslo atstovas
· Bendruomenės ar nevyriausybinės organizacijos atstovas
· Socialinės paramos gavėjas
Taip pat vartotojui yra pateikiamas teminių sričių pasirinkimas, kuris gali apimti:
· Socialines paslaugas
· Užimtumo ir mokymosi galimybes
· Verslumo iniciatyvas
· Jaunimo programas
· Bendruomenines veiklas
· Aplinkosaugą ir tvarumo iniciatyvas
Pagal pasirinktą vartotojo profilį ir temą sistema automatiškai pateikia aktualų turinį, kuris gali apimti:
· Susijusias savivaldybės paslaugas
· Galimas iniciatyvas ir programas
· Veikiančias organizacijas ar institucijas
· Vietas ar centrus, kuriuose teikiamos paslaugos
· Renginius ar veiklas
Vedlio rezultatai turi būti pateikiami struktūruotu formatu, leidžiančiu vartotojui pereiti prie detalesnės informacijos arba atlikti tolimesnius veiksmus. Vedlio funkcionalumas turi būti integruotas su kitais platformos komponentais, tokiais kaip paieška, žemėlapis ir turinio formos.
[bookmark: _Toc228440846]Paieška
Platformoje turi būti įdiegta bendra informacijos paieškos sistema, leidžianti vartotojui greitai rasti informaciją pagal raktažodžius arba temas.
· Paieškos funkcionalumas turi užtikrinti:
· Paiešką pagal raktažodžius visame platformos turinyje
· Paiešką pagal paslaugų pavadinimus
· Paiešką pagal organizacijas ar veiklas
· Paiešką pagal vietas ar centrus
· Paiešką pagal aktualumą
Paieškos rezultatai turi būti pateikiami struktūruotu formatu, leidžiančiu vartotojui papildomai filtruoti rezultatus pagal įvairius kriterijus, pavyzdžiui:
· Kategoriją (paslaugos, organizacijos, veiklos, renginiai)
· Tikslinę grupę
· Vietą ar seniūniją
· Organizaciją
· Informacijos naujumą
Paieškos sistema turi būti integruota su platformos vedlio logika. Tai reiškia, kad atlikus paiešką vartotojui gali būti pasiūlyti papildomi filtrai arba rekomendacijos pagal jo pasirinktą vartotojo profilį ar temą.
Techniniam paieškos funkcionalumo įgyvendinimui turi būti naudojamas tekstinės paieškos variklis, kuris užtikrina:
Greitą paieškos rezultatų pateikimą
Pilno teksto indeksavimą
Lankstų filtravimo mechanizmą
Galimybę plėsti paieškos funkcionalumą ateityje
[bookmark: _Toc228440847]Informacijos pateikimo formos
Platformoje informacija turi būti pateikiama keliais skirtingais formatais, kad vartotojai galėtų gauti informaciją jiems patogia forma ir, esant poreikiui, atlikti tolimesnius veiksmus. Informacijos pateikimo formatai turi būti integruoti į bendrą vedlio ir paieškos sistemą, kad vartotojas galėtų lengvai pereiti nuo bendros informacijos prie konkrečių veiksmų.
Informacinis tekstas
Platformoje turi būti pateikiami struktūruoti informaciniai puslapiai, kuriuose aprašomos:
Savivaldybės paslaugos
Socialinės integracijos galimybės
Verslumo skatinimo priemonės
Mokymų ar užimtumo programos
Bendruomeninės iniciatyvos
Organizacijos ir jų veikla
Informaciniai puslapiai turi būti pateikiami aiškia struktūra, kuri gali apimti:
Paslaugos ar iniciatyvos aprašymą
Kam ji skirta
Kokiais atvejais ja galima pasinaudoti
Kur ir kaip kreiptis
Šie puslapiai turi būti valdomi per platformos turinio valdymo sistemą.
Registracijų, užklausų ir paraiškų formų tipai
Kai kuriais atvejais platforma turi sudaryti galimybę vartotojui pateikti informaciją arba registruotis į veiklas. Vartotojui, kur aktualu, turi būti suteikta galimybė identifikuoti save per elektroninius valdžios vartus naudojant VIISP integraciją.
Platformoje gali būti naudojamos šios formos:
Registracijos formos
Užklausų pateikimo formos
Paraiškų formos
Formos gali būti dviejų tipų:
Vidinės platformos formos - tokios formos veikia platformos viduje ir leidžia vartotojui pateikti informaciją ar registruotis tiesiogiai platformoje.
Nukreipiančios formos - kai kurios paslaugos gali būti administruojamos kitose informacinėse sistemose. Tokiais atvejais platforma turi pateikti informacinį aprašymą ir nukreipti vartotoją į atitinkamą sistemą.
Kalendorius ir veiklų grafikai
Platformoje turi būti sudaryta galimybė skelbti renginių ir veiklų kalendorių.
Kalendorius gali apimti:
Savivaldybės organizuojamus renginius
Bendruomenių veiklas
Jaunimo iniciatyvas
Sveikatos biuro veiklas
Mobilių socialinių paslaugų grafikus
Kalendorius turi būti integruotas su platformos turinio valdymo sistema, kad administratoriai galėtų lengvai skelbti ir redaguoti renginius.
Vartotojui turi būti suteikta galimybė:
Peržiūrėti renginius pagal datą
Filtruoti renginius pagal kategorijas
Matyti renginių vietą žemėlapyje
Žemėlapis
Platformoje turi būti integruotas interaktyvus žemėlapis, kuriame pateikiama informacija apie įvairias paslaugų ar veiklų vietas Vilniaus rajone. Žemėlapyje turi būti pateikiama išsami informacija apie seniūnijas, apimanti administracinius duomenis, kontaktinę informaciją, atsakingus asmenis (seniūnus ir seniūnaičius), jų kontaktus bei trumpus biografinius ar veiklos aprašymus.
Žemėlapyje gali būti rodomi šie objektai:
Dienos centrai
Jaunimo centrai
Bendruomenių organizacijos
NVO
Socialinių paslaugų teikimo vietos
Veiklų ar renginių vietos
Žemėlapis turi palaikyti:
Objektų filtravimą pagal kategorijas
Informacijos peržiūrą paspaudus žemėlapio objektą
Sąveiką su turinio sistema
Paspaudus konkretų objektą žemėlapyje, vartotojui turi būti pateikiama papildoma informacija apie:
Organizaciją
Teikiamas paslaugas
Vykdomas veiklas
Kontaktinius duomenis
Galimybę registruotis atitinkamai veiklai, jei aktualu
Nuorodos į išorines sistemas
Kai kurios savivaldybės ar valstybės paslaugos gali būti administruojamos kitose informacinėse sistemose. Tokiais atvejais platforma veikia kaip informacinis tarpininkas, padedantis vartotojui rasti reikiamą paslaugą ir nukreipiantis jį į atitinkamą sistemą.
Platformoje turi būti pateikiama:
Paslaugos aprašymas
Informacija apie paslaugos gavimo sąlygas
Aiški nuoroda į išorinę sistemą
Tokios nuorodos gali būti naudojamos nukreipti vartotoją į:
Socialinės paramos informacinę sistemą (SPIS)
Registracijos ar paraiškų sistemas
Kitas valstybės ar savivaldybės platformas
Šis funkcionalumas leidžia platformai veikti kaip vieningu informacijos centru, kuris padeda vartotojui rasti reikiamą informaciją ir nukreipia jį į tolimesnius veiksmus.
[bookmark: _Toc228440848]Vedlio ir avataro sąveika
Platformoje turi būti integruotas interaktyvus skaitmeninis avataras, kuris veikia kaip vartotojo navigacijos ir informacijos paieškos vedlys. Avataro paskirtis - padėti vartotojui lengviau orientuotis platformoje, paaiškinti informacijos struktūrą ir padėti pasirinkti tinkamą informacijos paieškos kelią. Avataras veikia kaip vizualus ir interaktyvus platformos gidas, kuris gali pateikti trumpus paaiškinimus bei pasiūlyti galimus veiksmus.  Avataras turi būti integruotas su platformos vedlio funkcionalumu ir veikti kaip papildomas navigacijos elementas, kuris padeda vartotojui pereiti per pagrindinius informacijos paieškos etapus.
Avataro funkcijos
Avataras turi atlikti šias funkcijas:
Pristatyti platformą pirmą kartą apsilankius vartotojui
Paaiškinti, kaip naudotis platformos vedliu
Padėti vartotojui pasirinkti aktualią temą ar vartotojo profilį
Pateikti kontekstinius paaiškinimus naršant platformoje
Pasiūlyti galimus veiksmus ar tolimesnius žingsnius
Avataras pateikiamas kaip animuotas dvimatis personažas, kuris rodomas platformos vartotojo sąsajoje ir reaguoja į vartotojo veiksmus.
Sąveika su vedliu
Avataras turi būti susietas su platformos vedlio logika ir reaguoti į vartotojo pasirinkimus:
Pasirinkus vartotojo profilį, avataras gali paaiškinti, kokią informaciją vartotojas galės rasti
Pasirinkus temą, avataras gali pristatyti galimas paslaugas ar iniciatyvas
Pateikus paieškos rezultatą, avataras gali pasiūlyti papildomus filtrus ar susijusias temas
Tokiu būdu avataras veikia kaip papildomas navigacijos sluoksnis, kuris padeda vartotojui suprasti platformos struktūrą ir rasti reikiamą informaciją.
Prieinamumas
Avataro naudojimas turi būti papildomas navigacijos elementas, tačiau jis negali būti vienintelis būdas gauti informaciją. Visa platformos informacija turi būti prieinama ir be avataro naudojimo.
Avataro funkcionalumas turi atitikti skaitmeninio prieinamumo principus, įskaitant:
Galimybę išjungti animaciją
Alternatyvų tekstinį informacijos pateikimą
Suderinamumą su ekrano skaitytuvais
Tokiu būdu užtikrinama, kad avataro funkcionalumas papildo vartotojo patirtį, tačiau netrukdo naudotis platforma vartotojams su skirtingais prieinamumo poreikiais.
Garsinė išvestis
Avataras turi turėti garsinę (balso) išvestį lietuvių kalba, kuri leidžia vartotojui gauti informaciją ne tik tekstine, bet ir garsine forma. Garsinė išvestis turi būti naudojama pristatant pagrindines platformos funkcijas, paaiškinant vedlio veikimą, pateikiant kontekstinius paaiškinimus bei siūlant galimus vartotojo veiksmus.
Platformos architektūra turi būti sukurta taip, kad ateityje būtų galima išplėsti avataro garsinę išvestį į kitas kalbas, nekeičiant esminės sistemos logikos. Tokia plėtra turi būti realizuojama per modulinį sprendimą, leidžiantį integruoti papildomus kalbinius modelius ar vertimo mechanizmus.
Garsinė avataro funkcija turi atitikti prieinamumo reikalavimus ir veikti kaip papildoma priemonė vartotojams, turintiems skaitymo ar regos sutrikimų, tačiau negali būti vienintelis informacijos pateikimo būdas.
Sistema turi užtikrinti, kad:
Avataro pateikiama garsinė informacija atitiktų rodomą tekstinį turinį
Garsinė išvestis būtų aiški, suprantama ir pritaikyta plačiai vartotojų auditorijai
Vartotojas turėtų galimybę įjungti arba išjungti garsinį režimą
Būtų galima reguliuoti garso atkūrimą (pvz., sustabdyti, pakartoti)
[bookmark: _Toc228440849]Administracinė sistema (TVS)
Platformoje turi būti įdiegta administracinė sistema, skirta Vilniaus rajono savivaldybės administracijos darbuotojams ir kitiems įgaliotiems asmenims valdyti platformos turinį bei funkcionalumą. Sistema turi būti sukurta taip, kad leistų savarankiškai administruoti turinį be programavimo ar specialių techninių žinių. Prieiga prie administracinės aplinkos turi būti užtikrinama per saugius autentifikacijos mechanizmus, suteikiant galimybę prisijungti naudojant elektroninius valdžios vartus (VIISP), „Microsoft Entra ID“ ar LDAP. Turi būti įgyvendinta vartotojų veiksmų kontrolė pagal nustatytas roles ir teises. Administracinės sistemos funkcionalumas turi apimti turinio kūrimą ir redagavimą, kategorijų administravimą, renginių ir veiklų kalendoriaus valdymą, nuorodų į išorines sistemas administravimą bei rolėmis pagrįstą prieigos valdymą.
[bookmark: _Toc228440850]Turinio kūrimas ir redagavimas
Administracinė sistema turi suteikti galimybę kurti, redaguoti ir publikuoti platformos turinį.
Turinio valdymo funkcionalumas turi leisti administratoriams:
Kurti naujus informacinius puslapius
Redaguoti esamą turinį
Publikuoti arba laikinai paslėpti turinį
Nustatyti turinio matomumą pagal kategorijas ar temas
Priskirti turinį konkrečioms tikslinėms grupėms
Įkelti ir administruoti multimedijos turinį (nuotraukas, dokumentus, nuorodas)
Nustatyti turinio aktualumą (svorį paieškos rezultatuose)
Nurodyti turinio galiojimo terminą (kokiomis datomis turinys rodomas vartotojams)
Turinio redagavimas turi būti atliekamas naudojant patogų turinio redagavimo įrankį, leidžiantį formatuoti tekstą (WYSIWYG), kurti struktūrinius informacijos blokus bei įterpti papildomus elementus. Turinio valdymo sistema turi būti integruota su platformos paieškos sistema, kad naujai sukurtas ar atnaujintas turinys būtų automatiškai indeksuojamas paieškai. 
[bookmark: _Toc228440851]Informacijos kategorijų administravimas
Administracinė sistema turi suteikti galimybę administruoti platformos turinio klasifikavimo struktūrą.
Administratoriai turi turėti galimybę:
Kurti naujas turinio kategorijas
Redaguoti esamas kategorijas
Nustatyti kategorijų hierarchiją
Priskirti turinį vienai ar kelioms kategorijoms
Kategorijų sistema turi būti naudojama:
Turinio struktūravimui platformoje
Paieškos rezultatų filtravimui
Vedlio funkcionalumo logikai
Kategorijų administravimas turi būti įgyvendintas taip, kad platformos turinio struktūra galėtų būti plečiama ateityje be papildomų programavimo darbų.
[bookmark: _Toc228440852]Renginių kalendoriaus administravimas
Administracinė sistema turi suteikti galimybę kurti ir administruoti platformos renginių ir veiklų kalendorių.
Administratoriai turi turėti galimybę:
Kurti naujus renginius ar veiklas
Nustatyti renginio datą ir laiką
Nurodyti renginio vietą
Priskirti renginį konkrečiai kategorijai
Pridėti renginio aprašymą ir papildomą informaciją
Įkelti susijusius dokumentus ar nuotraukas
Renginiai turi būti automatiškai atvaizduojami platformos kalendoriuje bei, jei taikoma, interaktyviame žemėlapyje. Administracinė sistema turi leisti redaguoti ar pašalinti renginius bei valdyti jų matomumą bei galiojimo laiką platformoje.
[bookmark: _Toc228440853]Nuorodų į išorines sistemas administravimas
Platforma turi veikti kaip informacijos centras, kuris padeda vartotojams rasti aktualias paslaugas ir, jei reikia, nukreipia juos į kitas informacines sistemas. Administracinė sistema turi suteikti galimybę administratoriams valdyti nuorodas į išorines platformas ar informacines sistemas.
Administratoriai turi turėti galimybę:
Kurti naujus nuorodų įrašus
Redaguoti esamas nuorodas
Priskirti nuorodas konkrečioms temoms ar paslaugoms
Pateikti informacinį aprašymą apie nukreipiamą paslaugą
Nuorodų administravimas turi užtikrinti, kad vartotojas prieš nukreipimą į išorinę sistemą gautų aiškų paaiškinimą apie tolimesnį veiksmą.
Pavyzdžiui, tokios nuorodos gali būti naudojamos nukreipiant vartotoją į:
Socialinės paramos informacinę sistemą (SPIS)
registracijos ar paraiškų pateikimo sistemas
valstybės ar savivaldybės paslaugų platformas
kitas susijusias informacines sistemas
[bookmark: _Toc228440854]Avataro administravimas
Administracinė sistema turi suteikti galimybę valdyti platformoje naudojamus avatarus, kurie veikia kaip interaktyvūs vartotojo gidai.
Administratoriai turi turėti galimybę:
Generuoti naujus avatarus naudojant sistemoje numatytus įrankius
Peržiūrėti esamus avatarus
Priskirti avatarus konkrečioms seniūnijoms
Keisti avataro nustatymus (pvz., kalbą, elgsenos scenarijus, aktyvavimo sąlygas)
Nustatyti, kuriuose platformos puslapiuose ar kontekstuose avataras yra rodomas
Sistema turi užtikrinti, kad:
Vienai seniūnijai galėtų būti priskirtas vienas ataras
Avataro turinys (tekstinis ir garsinis) būtų valdomas centralizuotai
Būtų galimybė ateityje plėsti avatarų funkcionalumą (pvz., papildomos kalbos ar scenarijai)
Avatarų administravimas turi būti įgyvendintas taip, kad nereikalautų programavimo žinių ir būtų prieinamas per patogią naudotojo sąsają.
[bookmark: _Toc228440855]Seniūnų informacijos administravimas
Administracinė sistema turi suteikti galimybę valdyti informaciją apie seniūnus ir su seniūnijomis susijusius atsakingus asmenis.
Administratoriai turi turėti galimybę:
Kurti ir redaguoti seniūnų informacijos įrašus
Priskirti seniūną konkrečiai seniūnijai
Įkelti seniūno fotografiją
Pateikti seniūno biografiją ar veiklos aprašymą
Nurodyti kontaktinius duomenis (pvz., telefono numerį, el. paštą, darbo vietos adresą)
Atnaujinti ar pašalinti informaciją pasikeitus duomenims
Sistema turi užtikrinti, kad:
Informacija apie seniūnus būtų aiškiai struktūruota ir lengvai atvaizduojama vartotojo dalyje
Seniūnų duomenys galėtų būti naudojami kituose platformos komponentuose (pvz., žemėlapyje ar informaciniuose puslapiuose)
Būtų išlaikytas duomenų aktualumas ir vientisumas
Seniūnų informacijos administravimas turi būti integruotas su bendra turinio valdymo sistema, leidžiant efektyviai valdyti ir atnaujinti informaciją be papildomų techninių žinių.
[bookmark: _Toc228440856]Integracijos
Sistema turi sudaryti galimybę integruotis su kitomis informacinėmis sistemomis per standartizuotas programavimo sąsajas (API), užtikrinant sklandų duomenų apsikeitimą, procesų automatizavimą ir vientisą vartotojo patirtį.
[bookmark: _Toc228440857]Bendrieji integracijų reikalavimai
Integracijos turi būti įgyvendinamos naudojant REST tipo API (arba kitus plačiai naudojamus standartus, jei taikoma)
Duomenų mainai turi būti vykdomi naudojant saugius protokolus (HTTPS)
Turi būti užtikrintas:
· duomenų vientisumas
· klaidų valdymas
· užklausų auditas
Integracijų architektūra turi būti modulinė, leidžianti lengvai pridėti naujas integracijas ateityje
Sistema turi palaikyti tiek duomenų gavimą iš išorinių sistemų, tiek duomenų perdavimą į išorines sistemas
[bookmark: _Toc228440858]Integracijos su išorinėmis sistemomis
[bookmark: _Toc228440859]Socialinės paramos informacinė sistema (SPIS)
Integracija su SPIS turi sudaryti galimybę:
Pateikti informaciją apie socialines paslaugas
Nukreipti vartotoją į paslaugų užsakymo ar paraiškų teikimo aplinką
[bookmark: _Toc228440860]Registracijos platformos
Sistema turi būti integruojama su įvairiomis registracijos ar paraiškų pateikimo sistemomis, leidžiant:
Registruotis į renginius ar veiklas
Pateikti paraiškas
Nukreipti vartotoją į išorines registracijos formas
[bookmark: _Toc228440861]GIS ir žemėlapių sprendimai
Integracija su geografinėmis informacinėmis sistemomis turi užtikrinti:
Objektų (organizacijų, paslaugų, renginių vietų) atvaizdavimą žemėlapyje
Galimybę naudoti trečiųjų šalių žemėlapių paslaugas (pvz., žemėlapių API)
[bookmark: _Toc228440862]ARTI – Vilniaus rajono savivaldybės mobilioji programėlė
Sistema turi turėti galimybę būti integruota su mobiliąja programėle ARTI, užtikrinant:
Turinio sinchronizavimą tarp platformos ir mobiliosios programėlės
Galimybę atvaizduoti platformos turinį mobiliojoje aplinkoje
Pranešimų ar naujienų perdavimą į mobiliąją programėlę
Vieningą vartotojo patirtį skirtinguose kanaluose
[bookmark: _Toc228440863]Integracijų plėtra
Sistema turi būti sukurta taip, kad:
Naujos integracijos galėtų būti įgyvendinamos be esminių sistemos architektūros pakeitimų
Būtų galima integruoti papildomas valstybines ar savivaldybių sistemas ateityje
Integracijos būtų dokumentuotos (API dokumentacija)
[bookmark: _Toc228440864]Saugumo reikalavimai
Sistema turi būti kuriama užtikrinant saugumą nuo projektavimo pradžios ir pagal numatytuosius saugius nustatymus.
[bookmark: _Toc228440865]Prieigos kontrolė ir autentifikacija
Administracinė sistema gali būti pasiekiama per autentifikaciją naudojant vartotojo vardą/slaptažodį arba naudojant 3-ųjų šalių autentifikavimo priemones
Turi būti įgyvendinta role-based access control (RBAC):
· Administratorius
· Redaktorius
· Peržiūros vartotojas
Turi būti galimybė:
· Riboti prieigą pagal funkcijas
· Riboti prieigą pagal turinio tipus
Rekomenduojama:
· dviejų faktorių autentifikacija (2FA) administratoriams
· slaptažodžių stiprumo politika:
· Minimalus ilgis
· Sudėtingumo reikalavimai
· Periodinis keitimas
[bookmark: _Toc228440866]Duomenų apsauga
Visi duomenys tarp kliento ir serverio turi būti perduodami naudojant HTTPS (TLS 1.2 ar aukštesnį)
Turi būti įgyvendinta:
· apsauga nuo SQL injection
· apsauga nuo XSS
· apsauga nuo CSRF
[bookmark: _Toc228440867]API saugumas
API turi būti apsaugoti naudojant autentifikaciją (API key / OAuth2 / JWT)
Turi būti:
· Užklausų limitavimas (rate limiting)
· Apsauga nuo brute-force atakų
API prieiga turi būti audituojama
[bookmark: _Toc228440868]Auditas
Sistema turi registruoti:
Prisijungimus (sėkmingus ir nesėkmingus)
Administratoriaus veiksmus
Klaidas ir saugumo incidentus
Audito išrašai turi:
Būti saugomi saugioje aplinkoje
Būti prieinami analizei
[bookmark: _Toc228440869]Incidentų valdymas
Turi būti numatyta:
Incidentų registravimo procedūra
Reagavimo į incidentus procesas
Atsarginių kopijų politika:
· Reguliarūs atsarginių kopijų kūrimai
· Atkūrimo testavimas
[bookmark: _Toc228440870]Atitiktis teisės aktams
Sistema turi atitikti BDAR (GDPR) reikalavimus:
duomenų minimizavimas
vartotojo teisė būti pamirštam
aiškus duomenų naudojimas
informavimas apie svetainėje naudojamus slapukus
[bookmark: _Toc228440871]Prieinamumo reikalavimai
Sistema turi atitikti WCAG 2.1 AA standartą ir būti pritaikyta visiems vartotojams, įskaitant turinčius negalią.
[bookmark: _Toc228440872]Bendrieji principai
Sistema turi užtikrinti pagrindinius prieinamumo reikalavimus:
Suvokiamumą
Valdomumą
Suprantamumą
Patikimumą
[bookmark: _Toc228440873]Vizualinis prieinamumas
Teksto kontrastas turi atitikti WCAG reikalavimus
Galimybė didinti tekstą (iki 200%)
Rodyti vaizdą didelio kontrasto režimu
Visi vaizdai turi turėti alt tekstus
Negalima naudoti vien spalvos kaip informacijos perteikimo priemonės
Turinys turi būti pritaikytas įrenginiams su mažu ekranu, tokiems kaip:
· Mobilusis telefonas
· Ekrano skaitytuvas
· Planšetinis kompiuteris
[bookmark: _Toc228440874]Navigacija
Visa platforma turi būti pilnai valdoma klaviatūra
Turi būti:
· Aiški fokusavimo būsena
· Logiška navigacijos tvarka
Navigacija turi būti nuosekli visoje sistemoje
[bookmark: _Toc228440875]Suderinamumas su pagalbinėmis technologijomis
Sistema turi būti suderinama su:
Ekrano skaitytuvais
Balso valdymo įrankiais
Turi būti naudojami:
Semantiniai HTML elementai
ARIA atributai (kai būtina)
[bookmark: _Toc228440876]Formų prieinamumas
Kiekvienas formos laukas turi turėti:
· Aiškią etiketę
· Aiškų formos pateikimo kelią
Klaidos turi būti:
· Aiškiai nurodytos
· Suprantamos
· Rodomos po vieną pagal prioritetą
Turi būti pateikiami:
· Validacijos pranešimai
· Pagalbiniai tekstai kur aktualu
[bookmark: _Toc228440877]Avataro prieinamumas
Platformoje turi būti avataras, todėl:
Turi būti galimybė jį išjungti
Visa informacija turi būti prieinama tekstine forma
Laikytis vartotojo įrenginio pageidavimo sumažinti animacijos kiekį
Turi būti galimybę animacijas išjungti visiškai
[bookmark: _Toc228440878]Testavimas
Testavimas turi būti vykdomas viso projekto metu, taikant skirtingus testavimo lygius.
[bookmark: _Toc228440879]Testavimo strategija
Testavimas apima:
Vienetinius testus
Integracinius testus
Sisteminius testus
Vartotojo priėmimo testus
[bookmark: _Toc228440880]Funkcinis testavimas
Tikrinama:
Ar visos funkcijos veikia pagal specifikaciją
Vedlio logika
Paieškos sistema
Turinio pateikimo formos
Administracinės dalies funkcionalumas
[bookmark: _Toc228440881]Integracinis testavimas
Tikrinama:
API veikimas
Integracijos su:
· Išorinėmis sistemomis
· Vidinėmis sistemomis
· Žemėlapių sistemomis
[bookmark: _Toc228440882]Našumo testavimas
Tikrinama:
Sistemos atsako laikas
Apkrovos valdymas
Testavimo scenarijai:
Daug vienu metu prisijungusių vartotojų
Intensyvi paieška
Didelis duomenų kiekis
[bookmark: _Toc228440883]Prieinamumo testavimas
Tikrinama:
WCAG atitiktis
Navigacija klaviatūra
Ekrano skaitytuvų veikimas
[bookmark: _Toc228440884]Naudojamumo testavimas (UX)
Tikrinama:
Ar vartotojai supranta vedlį
Ar lengva rasti informaciją
Avataro naudingumas
[bookmark: _Toc228440885]Testavimo dokumentacija
Turi būti parengta:
Testavimo planas
Testavimo scenarijai
Klaidų registras
Testavimo ataskaita
[bookmark: _Toc228440886]Sistemos tinkamumo kriterijai
Sistema laikoma tinkama, jei:
Visi kritiniai defektai ištaisyti
Funkcijos veikia pagal reikalavimus
Atitinka saugumo ir prieinamumo standartus
[bookmark: _Toc228440887]Apribojimai, rizikos ir jų valdymas
Šiame skyriuje apibrėžiami pagrindiniai projekto apribojimai, galimos rizikos bei numatomos priemonės joms valdyti.
[bookmark: _Toc228440888]Integracijų apribojimai
Integracijos su SPIS, registracijos sistemomis ir kitomis platformomis priklauso nuo trečiųjų šalių, todėl duomenų mainų apimtis gali būti ribojama.
Rizika:
Integracijos neveikia arba veikia nestabiliai
Ribotas funkcionalumas
Valdymas:
	Aiškiai apibrėžti integracijų apimtį
	Testuoti integracijas ankstyvoje stadijoje
	Užtikrinti alternatyvų informacijos pateikimą (pvz., informaciniai puslapiai + nuorodos)
[bookmark: _Toc228440889]Organizaciniai apribojimai
Platformos turinys priklauso nuo savivaldybės darbuotojų, taip pat reikalingas nuolatinis turinio atnaujinimas
Rizika:
	Turinys nebus atnaujinamas
	Informacija taps neaktuali
Valdymas:
	Aiškiai apibrėžti atsakomybes
	Numatyti mokymus administratoriams
	Įdiegti turinio peržiūros ir atnaujinimo procesus
[bookmark: _Toc228440890]Vartotojų įsitraukimo rizikos
Platformos sėkmė priklauso nuo vartotojų naudojimo
Rizika:
	Vartotojai nesinaudoja platforma
	Sudėtinga navigacija
Valdymas:
	Užtikrinti paprastą UX (vedlys, avataras)
	Atlikti naudotojų testavimą
	Tobulinimas pagal grįžtamąjį ryšį ir atsiliepimus
[bookmark: _Toc228440891]Prieinamumo ir naudojamumo apribojimai
Sistema turi atitikti WCAG 2.1 AA standartą
Rizika:
	Neatitikimas prieinamumo reikalavimams
	Nepatogi naudotojo sąsaja
Valdymas:
	Atlikti prieinamumo auditą
	Testuoti su realiais vartotojais
	Naudoti standartizuotus UI sprendimus
[bookmark: _Toc228440892]Saugumo rizikos
Sistema gali būti pažeidžiama kibernetinėms grėsmėms
Rizika:
	Duomenų nutekėjimas
	Neteisėta prieiga
Valdymas:
	Laikytis saugumo standartų (OWASP)
	Vykdyti saugumo testus
	Įdiegti monitoringą ir incidentų valdymą


[bookmark: _Toc228440893]Projekto įgyvendinimo rizikos
Projekto įgyvendinimas priklauso nuo:
Tiekėjo kompetencijos
Terminų laikymosi
Komunikacijos
Rizika:
	Projekto vėlavimas
	Neatitikimas reikalavimams
Valdymas:
	Aiškiai apibrėžti etapus ir terminus
	Vykdyti periodinius statuso susitikimus
	Taikyti tarpinius rezultatų patikrinimus
[bookmark: _Toc228440894]Duomenų kokybės rizikos
Platformos vertė priklauso nuo duomenų tikslumo
Rizika:
	Netikslūs ar pasenę duomenys
	Duomenų dubliavimas
Valdymas:
	Validacijos mechanizmai
	Duomenų sinchronizavimas su šaltiniais
	Turinio administravimo taisyklės
[bookmark: _Toc228440895]Plėtros apribojimai
Ateities funkcionalumo plėtra turi būti techniškai įmanoma
Rizika:
	Sistema sunkiai plečiama
	Didelės plėtros sąnaudos
Valdymas:
	Modulinė architektūra
	Aiški kodo struktūra
	Dokumentuotos integracijos
[bookmark: _Toc228440896]Projekto vykdymo etapai
Projektas turi būti įgyvendinamas etapais, užtikrinant nuoseklų sistemos kūrimą, testavimą ir diegimą. Kiekvieno etapo rezultatai turi būti derinami su užsakovu ir ištestuojami bei patvirtinami prieš pereinant prie kito etapo.
Bendra projekto įgyvendinimo trukmė – 12 mėnesių nuo sutarties įsigaliojimo dienos.
Projektas vykdomas etapais, numatant tarpinius atsiskaitymo taškus (etapus), kurių metu pateikiami rezultatai derinami su užsakovu.
Projekto apimtis gali būti detalizuojama ir prioretizuojama projekto eigoje, nekeičiant esminių tikslų.
Kiekvieno etapo pabaigoje atliekamas rezultatų vertinimas ir tvirtinimas.
[bookmark: _Toc228440897]Dizaino parengimas
Šio etapo metu parengiamas platformos vartotojo sąsajos (UI) ir naudotojo patirties (UX) dizainas.
Etapo metu turi būti:
Parengta platformos struktūra (informacijos architektūra)
Sukurti pagrindinių puslapių dizaino maketai (wireframe ir vizualiniai prototipai)
Pritaikytas dizainas pagal Vilniaus rajono savivaldybės stiliaus gidą
Suderinti dizaino sprendimai su užsakovu
Atliktas dizaino sprendimų peržiūra su prototipais, įtraukiant Vilniaus rajono savivaldybės atstovus (ne mažiau kaip 5–10 vartotojų).
Įvertinti naudotojų scenarijai (pvz., informacijos paieška, vedlio naudojimas, registracija)
Identifikuotos naudojimo problemos ir patobulintas dizainas pagal gautas įžvalgas
Rezultatas: patvirtinti dizaino maketai, pagrįsti UX testavimo rezultatais, tinkami programavimo etapui.
Trukmė: 6-8 savaitės
Etapo užbaigimas: patvirtinti UI/UX maketai
[bookmark: _Toc228440898]Administracinės dalies sukūrimas (TVS)
Šio etapo metu sukuriama administracinė sistema, leidžianti valdyti platformos turinį ir funkcionalumą.
Etapo metu turi būti:
Įdiegta turinio valdymo sistema
Įgyvendintas turinio kūrimo ir redagavimo funkcionalumas
Sukurta kategorijų valdymo sistema
Įgyvendintas renginių kalendoriaus administravimas
Įgyvendintas nuorodų į išorines sistemas valdymas
Įdiegta vartotojų rolėmis pagrįsta prieigos kontrolė
Įgyvendintos integracijos su išorinėmis sistemomis
Atliktas etapo metu sukurto funkcionalumo testavimas
Rezultatas: veikianti administracinė sistema, leidžianti valdyti platformos turinį.
Trukmė: 9-11 savaitės
Etapo užbaigimas: veikianti TVS su pagrindinėmis funkcijomis
[bookmark: _Toc228440899]Vartotojo dalies sukūrimas
Šio etapo metu sukuriama visa platformos vartotojo sąsaja ir funkcionalumas.
Etapo metu turi būti:
Įgyvendintas vedlio (navigacijos) funkcionalumas
Sukurta paieškos sistema
Įdiegtas interaktyvus žemėlapis
Sukurti informaciniai puslapiai
Įgyvendintos  vartotojų formos (registracijos, užklausų, paraiškų)
Sukurtas renginių kalendoriaus atvaizdavimas
Užtikrintas sistemos pritaikymas mobiliesiems įrenginiams
Atliktas etapo metu sukurto funkcionalumo testavimas
Rezultatas: pilnai veikianti vartotojo dalis su visais pagrindiniais funkcionalumais.
Trukmė: 10-12 savaičių
Etapo užbaigimas: pilnai veikianti vartotojo sąsaja
[bookmark: _Toc228440900]Avataro ir jo valdymo funkcionalumo sukūrimas
Šio etapo metu sukuriamas interaktyvus avataras bei jo administravimo funkcionalumas.
Etapo metu turi būti:
Sukurtas avataro veikimo mechanizmas vartotojo sąsajoje
Įgyvendinta avataro sąveika su vedlio logika
Įdiegta garsinė išvestis lietuvių kalba
Sukurta avataro administravimo funkcija (generavimas, redagavimas, priskyrimas)
Užtikrinta galimybė ateityje plėsti avataro funkcionalumą
Atliktas etapo metu sukurto funkcionalumo testavimas
Rezultatas: pilnai veikiantis avataras su administravimo galimybėmis.
Trukmė: 8-10 savaitės
Etapo užbaigimas: veikiantis avataras su administravimu
[bookmark: _Toc228440901]UX testavimas ir optimizavimas
Šio etapo metu atliekamas išsamus platformos naudotojo patirties vertinimas su realiais vartotojais.
Etapo metu turi būti:
Įtraukti skirtingų tikslinių grupių atstovai (gyventojai, jaunimas, verslas, socialiai pažeidžiami asmenys)
Parengti realūs naudojimo scenarijai
Atliktas moderuojamas arba nemoderuojamas testavimas
Analizuojami kiekybiniai ir kokybiniai rodikliai
Parengta UX testavimo ataskaita
Įgyvendinti sistemos patobulinimai
Vertinimo kriterijai:
Ne mažiau kaip 80% testavimo dalyvių sėkmingai įvykdo pagrindines užduotis (pvz.: informacijos paieška, vedlio naudojimas, formų pateikimas);
Kritinių naudojimo problemų (blokuojančių užduočių atlikimą) nėra;
Vidutinė pagrindinių užduočių atlikimo trukmė atitinka racionalų naudojimo laiką;
Naudotojų pasitenkinimas sistema vertinamas teigiamai (pvz., ne mažiau kaip 4 iš 5 balų);
Trukmė: 2-3 savaičių
Etapo užbaigimas: optimizuota sistema, atitinkanti realių vartotojų poreikius ir naudojimo praktikas.
[bookmark: _Toc228440902]Pilnas platformos testavimas ir paleidimas
Šio etapo metu atliekamas galutinis sistemos testavimas ir paruošimas paleidimui produkcinėje aplinkoje.
Etapo metu turi būti:
Atlikti funkciniai, integraciniai ir sisteminiai testai
Atlikti saugumo ir našumo (apkrovos) testai
Patikrintas visų sistemos komponentų tarpusavio veikimas
Užtikrintas sistemos stabilumas ir veikimas realiomis sąlygomis
Identifikuotos ir ištaisytos klaidos
Parengta testavimo ataskaita ir suderinta su užsakovu
Sistema įdiegta į produkcinę aplinką
Atlikti galutiniai patikrinimai po diegimo
Vertinimo kriterijai:
Visos kritinės ir aukšto prioriteto klaidos ištaisytos
Sistema veikia stabiliai ir be sutrikimų produkcinėje aplinkoje
Pagrindiniai funkcionalumai veikia pagal specifikaciją
 Sistema atitinka nustatytus saugumo ir našumo reikalavimus
Rezultatas: paruošta ir paleista sistema.
Trukmė: 5-6 savaitės
Etapo užbaigimas: sistema įdiegta produkcinėje aplinkoje
[bookmark: _Toc228440903]Projekto biudžeto valdymas ir rizikų mažinimas
Atsižvelgiant į projekto apimtį ir sudėtingumą, projekto įgyvendinimo metu turi būti užtikrinta efektyvi biudžeto kontrolė ir racionalus lėšų panaudojimas.
Siekiant sumažinti riziką, kad projekto įgyvendinimo kaštai viršys numatytą biudžetą, turi būti taikomi šie principai:
Taikomas etapinis projekto įgyvendinimas, prioritetą teikiant esminėms funkcijoms (pvz., vedlio funkcionalumui, turinio pateikimui ir paieškai)
Papildomi funkcionalumai (pvz., avataras, išplėstinės integracijos, personalizavimo sprendimai) gali būti įgyvendinami vėlesniuose etapuose, atsižvelgiant į turimus finansinius resursus
Projekto įgyvendinimo metu gali būti atliekamas funkcionalumų prioretizavimas, derinant su užsakovu, siekiant užtikrinti svarbiausių funkcijų įgyvendinimą neviršijant biudžeto
Tiekėjas privalo įvertinti visų specifikacijoje numatytų funkcionalumų įgyvendinimo kaštus ir pateikti ekonomiškai pagrįstą pasiūlymą
Numatytas rezervas nenumatytiems darbams yra 10000 Eur be PVM arba 15-20proc. nuo projekto sumos, kuris būtų naudojamas tik pagrįstais atvejais, suderinus su užsakovu.
Projekto įgyvendinimas planuojamas taip, kad visa sistema būtų sukurta ir įdiegta ne vėliau kaip per  12 mėnesių nuo sutarties pasirašymo užtikrinant, kad esminis funkcionalumas būtų įgyvendintas net ir esant poreikiui koreguoti projekto apimtį.
[bookmark: _Toc228440904]Projekto grafikas ir kontrolė
Projekto įgyvendinimo metu numatomi šie pagrindiniai atsiskaitymo taškai:
Patvirtintas dizainas
Sukurta administracinė sistema
Sukurtas avataro funkcionalumas
Sukurta vartotojo dalis
Atliktas testavimas ir paleidimas
Po kiekvieno etapo vykdomas rezultatų derinimas su užsakovu.
[bookmark: _Toc228440905]Terminų keitimo sąlygos
Projekto terminai gali būti koreguojami šiais atvejais:
užsakovui vėluojant pateikti reikalingą informaciją ar patvirtinimus
keičiantis projekto apimčiai ar reikalavimams
atsiradus nuo tiekėjo nepriklausančioms aplinkybėms (force majeure)
dėl trečiųjų šalių sistemų integracijos vėlavimų
Terminų pakeitimai derinami raštu su užsakovu, atnaujinant projekto planą. 
[bookmark: _Toc228440906]Funkcionalumų prioretizavimas ir etapinis įgyvendinimas
Atsižvelgiant į sprendimo sudėtingumą, platformos funkcionalumai gali būti įgyvendinami etapais, užtikrinant pagrindinių funkcijų prioritetinį sukūrimą ir palaipsninį papildomų sprendimų diegimą.
Numatomos šios funkcionalumo grupės:
I etapas (esminis funkcionalumas):
Vedlio (navigacijos) funkcionalumas
Turinio valdymas ir pateikimas
Paieškos sistema
Informaciniai puslapiai
II etapas (papildomas funkcionalumas):
Interaktyvus žemėlapis
Vartotojų formos ir registracijos
Integracijos su išorinėmis sistemomis
III etapas (pažangūs sprendimai):
Interaktyvus avataras
Personalizuotas turinys
Papildomos integracijos ir plėtiniai
Konkretus funkcionalumų įgyvendinimo eiliškumas gali būti tikslinamas projekto metu, derinant su užsakovu, atsižvelgiant į prioritetus, naudotojų poreikius ir testavimo rezultatus.
Etapinis įgyvendinimas leidžia:
sumažinti projekto įgyvendinimo rizikas;
užtikrinti geresnę naudotojo patirtį, testuojant sprendimus realiomis sąlygomis;
optimizuoti kūrimo apimtis ir resursų paskirstymą;
priimti sprendimus remiantis realiais naudojimo duomenimis
[bookmark: _Toc228440907]Diegimas
Tiekėjas turi užtikrinti:
sistemos diegimą užsakovo serveriuose
sistemos konfigūravimą
testavimą realioje aplinkoje
[bookmark: _Toc228440908]Garantinis aptarnavimas
Tiekėjas turi užtikrinti sistemos garantinį aptarnavimą po projekto užbaigimo.
Garantinis aptarnavimas turi apimti:
klaidų registravimą
klaidų taisymą
sistemos atnaujinimus
[bookmark: _Toc228440909]Plėtros ir priežiūros paslaugos
Užsakovas turi galimybę, tačiau ne įsipareigojimą, nuo paslaugų teikimo sutarties įsigaliojimo dienos iki Sistemos sukūrimo ir įdiegimo pabaigos užsakyti papildomas paslaugas. Papildomos paslaugos būtų teikiamos pagal Diegėjo pasiūlyme nurodytą valandinį įkainį.

Turinys
1	ĮVADAS	1
1.1	Platformos paskirtis ir tikslai	1
1.2	Projekto apimtis	1
1.2.1	Projektas apima	1
1.2.2	Platforma turi užtikrinti lengvą prieigą prie informacijos apie	2
1.2.3	Prielaidos	2
2	SĄVOKOS IR SUTRUMPINIMAI	2
3	PLATFORMOS REIKALAVIMAI	3
3.1	Bendrieji reikalavimai sistemai	3
4	Platformos struktūra	4
4.1	Platformos vartotojo dalis	4
4.1.1	Navigacijos principas	4
4.1.2	Paieška	4
4.1.3	Informacijos pateikimo formos	5
4.1.4	Vedlio ir avataro sąveika	7
4.2	Administracinė sistema (TVS)	8
4.2.1	Turinio kūrimas ir redagavimas	9
4.2.2	Informacijos kategorijų administravimas	9
4.2.3	Renginių kalendoriaus administravimas	9
4.2.4	Nuorodų į išorines sistemas administravimas	10
4.2.5	Avataro administravimas	10
4.2.6	Seniūnų informacijos administravimas	10
5	Integracijos	11
5.1	Bendrieji integracijų reikalavimai	11
5.2	Integracijos su išorinėmis sistemomis	11
5.2.1	Socialinės paramos informacinė sistema (SPIS)	11
5.2.2	Registracijos platformos	11
5.2.3	GIS ir žemėlapių sprendimai	12
5.2.4	ARTI – Vilniaus rajono savivaldybės mobilioji programėlė	12
5.3	Integracijų plėtra	12
6	Saugumo reikalavimai	12
6.1	Prieigos kontrolė ir autentifikacija	12
6.2	Duomenų apsauga	12
6.3	API saugumas	13
6.4	Auditas	13
6.5	Incidentų valdymas	13
6.6	Atitiktis teisės aktams	13
7	Prieinamumo reikalavimai	13
7.1	Bendrieji principai	13
7.2	Vizualinis prieinamumas	14
7.3	Navigacija	14
7.4	Suderinamumas su pagalbinėmis technologijomis	14
7.5	Formų prieinamumas	14
7.6	Avataro prieinamumas	15
8	Testavimas	15
8.1	Testavimo strategija	15
8.2	Funkcinis testavimas	15
8.3	Integracinis testavimas	15
8.4	Našumo testavimas	15
8.5	Prieinamumo testavimas	16
8.6	Naudojamumo testavimas (UX)	16
8.7	Testavimo dokumentacija	16
8.8	Sistemos tinkamumo kriterijai	16
9	Apribojimai, rizikos ir jų valdymas	16
9.1	Integracijų apribojimai	16
9.2	Organizaciniai apribojimai	17
9.3	Vartotojų įsitraukimo rizikos	17
9.4	Prieinamumo ir naudojamumo apribojimai	17
9.5	Saugumo rizikos	17
9.6	Projekto įgyvendinimo rizikos	18
9.7	Duomenų kokybės rizikos	18
9.8	Plėtros apribojimai	18
10	Projekto vykdymo etapai	19
10.1	Dizaino parengimas	19
10.2	Administracinės dalies sukūrimas (TVS)	19
10.3	Vartotojo dalies sukūrimas	20
10.4	Avataro ir jo valdymo funkcionalumo sukūrimas	20
10.5	UX testavimas ir optimizavimas	20
10.6	Pilnas platformos testavimas ir paleidimas	21
10.7	Projekto biudžeto valdymas ir rizikų mažinimas	21
10.8	Projekto grafikas ir kontrolė	22
10.9	Terminų keitimo sąlygos	22
10.10	Funkcionalumų prioretizavimas ir etapinis įgyvendinimas	22
11	Diegimas	23
12	Garantinis aptarnavimas	23
13	Plėtros ir priežiūros paslaugos	23


2

